text: ব্রায়ান পল শ্মিট (জন্ম: ২৪ ফেব্রুয়ারি, ১৯৬৭) একজন নোবেল পুরস্কার বিজয়ী পদার্থবিজ্ঞানী। তিনি বর্তমানে অস্ট্রেলিয়ান ন্যাশনাল ইউনিভার্সিটির উপাচার্য। এর আগে তিনি একজন সম্মানিত অধ্যাপক (ডিস্টিংগুইশড প্রফেসর), অস্ট্রেলীয় গবেষণা পরিষদের পুরষ্কৃত সভ্য (লরিয়েট ফেলো) এবং অস্ট্রেলিয়ান ন্যাশনাল ইউনিভার্সিটি মাউন্ট স্ট্রমলো মানমন্দির এবং জ্যোতির্বিজ্ঞান ও নভোপদার্থবিজ্ঞান গবেষণা শিক্ষা প্রতিষ্ঠানে নভোপদার্থবিজ্ঞানী হিসেবে কর্মরত ছিলেন। ২০১২ সালে তিনি যুক্তরাজ্যের রয়্যাল সোসাইটি-র সভ্য নির্বাচিত হন।  
  
  শ্মিট অতিনবতারাগুলিকে মহাবিশ্বতাত্ত্বিক সন্ধানী হিসেবে ব্যবহার করে গবেষণা সম্পাদন করার জন্য বিশেষভাবে পরিচিত। তিনি মহাবিশ্বের প্রসারণের স্বপক্ষে প্রমাণ উপস্থাপনের জন্য ২০০৬ সালে জ্যোতির্বিজ্ঞানে শ' পুরস্কার এবং ২০১১ সালে সল পার্লমাটার ও অ্যাডাম রিসের সাথে একত্রে পদার্থবিজ্ঞানে নোবেল পুরস্কার বিজয় করেন।
  
  জীবনী 
  শ্মিট আরিজোনা বিশ্ববিদ্যালয় থেকে ১৯৮৯ সালে পদার্থবিজ্ঞান ও জ্যোতির্বিজ্ঞানে স্নাতক উপাধি লাভ করেন। তিনি হার্ভার্ড বিশ্ববিদ্যালয় থেকে জ্যোতির্বিজ্ঞানে ১৯৯২ সালে কলাবিদ্যায় স্নাতকোত্তর এবং ১৯৯৩ সালে পিএইচডি উপাধি অর্জন করেন।
  
  পুরস্কার ও সম্মাননা 
   নোবেল পুরস্কার, ২০১১
  
  তথ্যসূত্র
  
  বহিঃসংযোগ 
  
  বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:১৯৬৭-এ জন্ম
  বিষয়শ্রেণী:নোবেল বিজয়ী পদার্থবিজ্ঞানী
  বিষয়শ্রেণী:জীবিত ব্যক্তি
  বিষয়শ্রেণী:মার্কিন অজ্ঞেয়বাদী
  বিষয়শ্রেণী:জার্মান বংশোদ্ভূত মার্কিন ব্যক্তি
title: ব্রায়ান শ্মিট